OpenLLM-France/wikimedia huggingface dataset:
# Sólnetxnoie (Daguestan)

* Per a altres significats, vegeu «Sólnetxnoie».
Sólnetxnoie (en rus: Солнечное) és un poble de la república del Daguestan, a Rússia. Segons el cens del 2010 tenia 4.501 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24.
* ↑ Село Кандаураул на карте
# Llapó

«Llapó» té aquests significats:
* Capa de color verd que es forma en superfícies submergides en l'aigua constituïda per diverses combinacions de molses, líquens i espècies d'algues microscòpiques.
* Verdet, comunitat d'algues microscòpiques que creix en determinats llocs humits
* Morró (Stellaria media), una planta considerada mala herba.
* Llapó argilenc (Najas marina)
* Llapó anguilenc (Myriophyllum spicatum)
* Llapó negre (Potamogeton pectinatus)
* Llapó fullat (Potamogeton crispus)
* Llapó de mar (Ruppia maritima)
* Llapó de llavoreta o llentia d'aigua (Lemna minor)
* Llapó filós (Zaniquelia o Zannichellia)
* Llapó pudent (Chara vulgaris, Ova espinosa)
* Llapó punxenc (Ceratophyllum demersum)

## Referències

* ↑ «Rèvola (Stellaria holostea)». Arxivat de l'original el 2010-07-01. [Consulta: 25 febrer 2008].
# Microprofessor II

El Microprofessor II (MPF II), introduït el 1982, era la segona marca d'ordinador produïda per Acer, llavors conegut com a Multitech, i també un dels primers clons d'Apple. No es veia com la majoria dels altres ordinadors. La carcassa del MPF II era una peça rectangular llarga i aplanada amb un petit teclat chiclet a la part baixa.
El 1983, el Microprofessor II es va vendre al detall al Regne Unit per £269,00. A Espanya el 1984 tenia un preu de venda al públic de 62.500 ptes (impostos inclosos). El preu per la interfície de disc i una unitat de simple cara era de 44.800 ptes (impostos inclosos).
Una característica clau del MPF II era el seu Chinese BASIC (BASIC xinès), una versió del BASIC localitzat en llenguatge xinès basat en el Applesoft BASIC.
A causa d'algunes funcions addicionals, el MPF II no era totalment compatible amb l'Apple II. Multitech havia escrit alguns codis addicionals per a ell. De fet, el MPF II no tenia la manera de text d'Apple II. Tot el text era dibuixat a la pantalla per mitjà de programari en lloc de ser generat per maquinari. Aquesta era l'única manera rendible de generar el text xinès a la pantalla en un temps en què un generador de caràcters xinesos basat en maquinari podia costar centenars de dòlars nord-americans.

## Informació tècnica

* CPU: MOS Technology 6502
* Freqüència del rellotge: 1 MHz
* RAM: 64 KB
* ROM: 16 KB (dels quals l'interpretador BASIC ocupava 12 kB.)
* Modes de text: 40×24
* Modes gràfics : 280×192
* Colors: 8 colors
* So: 1 canal de so
* Perifèrics teclat de mida completa de 55 tecles, unitat de disc flotant, impressores tèrmica i de matriu de punts, Joystick.
* Font d'alimentació: Font d'alimentació externa de 5,12 V.

## Referències

* ↑ «Multitech Microprofessor II». Arxivat de l'original el 2020-10-22. [Consulta: 16 abril 2019].

## Vegeu també

* Microprofessor I
* Microprofessor III

## Enllaços externs

* MPF II Arxivat 2010-11-21 a Wayback Machine. at the Old Computer Museum
# Randers Football Club

El Randers Football Club és un equip de futbol de Dinamarca. Està situat a la ciutat de Randers, de la regió de Midtjylland. Juguen a la Superlliga Danesa, recentment ascendits de la segona categoria del país.

## Història

Els orígens del club es troben al Randers Freja, un club fundat el 1898 i que entre els seus èxits destaquen 3 Copes de Dinamarca. L'any 2003 el club es va fusionar amb les següents associacions esportives: el Dronningborg Boldklub, el Hornbæk Sportsforening, el Kristrup Boldklub, el Randers KFUM i el Vorup-Frederiksberg Boldklub. El nou equip prendria la plaça del Randers Freja, que en aquest moment jugava a la Primera Divisió Danesa, i va aconseguir l'ascens a la SAS Ligaen.
En la seva primera temporada l'equip va acabar cuer i va descendir, recuperant la categoria en el 2006. Aquest mateix any el club fitxa a l'internacional Stig Tøfting i aconsegueix proclamar-se campió de la Copa de Dinamarca després de vèncer en la pròrroga a l'Esbjerg FB per 1 a 0. L'any següent el club va debutar a la Copa UEFA, encara que va caure a la primera ronda davant el Fenerbahçe.

## Uniforme

* 'Uniforme local': Samarreta blau clar amb lateral negre, pantalons negre i mitjanes blaves clares.
* 'Uniforme alternatiu': Samarreta negra amb lateral blanc, pantalons i mitges negres.

## Estadi

L'equip disputa els seus partits com a local a l'Essex Park Randers, també conegut com a Randers Stadion. Té capacitat per a 12.000 persones i gespa natural.
# Peter Greste

Peter Greste (Sydney, 1 de desembre de 1965) és un periodista i corresponsal letó-australià. És un corresponsal per Al Jazeera English a l'Àfrica. De 1991 a 1995 es va establir a Londres, Bòsnia i Sud-àfrica, on va treballar per Reuters, CNN, WTN i BBC.
Greste és d'ascendència letona i comparteix ciutadania letona i australiana. El 1995 es va establir a Kabul, on va ser corresponsal de la BBC i Reuters, i posteriorment a Belgrad, durant un any per Reuters. Llavors va retornar a Londres, on va treballar per BBC News 24. Seguidament va treballar a Mèxic i a Santiago de Xile com a corresponsal per la BBC. Va retornar a Afganistan el 2001 per cobrir l'inici de la guerra. Després de l'Afganistan, va treballar arreu de l'Orient Mitjà i Amèrica del Sud. Des de 2004 va treballar a Mombasa (Kenya) i llavors a Johannesburg (Sud-àfrica), seguit per Nairobi (Kenya), on va viure a partir de 2009. El 2011 va guanyar un Premi Peabody per un documental sobre Somàlia.
El 29 de desembre de 2013, Greste i dos altres periodistes d'Al-Jazeera, Mohamed Fahmy i Baher Mohammad, va ser arrestats per les autoritats egípcies. El 23 de juny de 2014, Greste va ser declarat culpable i sentenciat a set anys de presó. L'1 de febrer de 2015, un mes després que es repetís el judici per a Greste, Fahmy i Mohammad, Greste va ser deportat a Xipre. Els seus companys van ser alliberats sota fiança el 12 de febrer de 2015.
El 19 de febrer de 2015 Greste, juntament amb Mohamed Fahmy i Baher Mohammad, va guanyar un premi especial de la Royal Television Society pels seus sacrificis pel periodisme. Greste va acceptar el premi a Londres en nom dels tres. El 29 d'agost, un tribunal egipci va condemnar a Peter Greste i els seus companys a altres tres anys de presó, i a més, sis mesos addicionals per a Baher Mohammad. Greste va poder evitar la presó perquè va ser deportat a Austràlia al febrer. Va ser jutjat in absentia.

## Referències

* ↑ «Peter Greste spends 49th birthday in Cairo prison». PM. ABC Radio, 01-12-2014 [Consulta: 5 febrer 2015].
* ↑ «Peter Greste: Biography». Crossing Continents. BBC News, 31-03-2009 [Consulta: 26 desembre 2012].
* ↑ Listening Post. «Peter Greste – Al Jazeera Blogs». Blogs.aljazeera.com. [Consulta: 26 desembre 2012].
* ↑ Ojārs Greste. «Austrālijas latvietis iesakņojies Āfrikā» (en letó). Laikraksts Latvietis, 2010.
* ↑ «Peter Greste calls on Tony Abbott to speak out for imprisoned journalists». The Guardian, 05-03-2014.
* ↑ «Dispatches – Peter Greste». The Digital Journalist. [Consulta: 26 desembre 2012].
* ↑ «Canadian journalist asks Egyptian judge to free him: ‘I ask for acquittal'». Toronto Star. Thestar.com, 30-04-2014 [Consulta: 23 juny 2014].
* ↑ «Secretary Kerry: Prison sentences for Al Jazeera reporters 'deeply disturbing set-back' for Egypt». Big News Network [Consulta: 23 juny 2014].
* ↑ «26 agost 2015 Al Jazeera journalists Peter Greste, Mohammed Fahmy, Baher Mohamed sentenced to at least three years' jail».

## Enllaços externs

* Perfil a Al-Jazeera (anglès)
# Sooronbay Jeenbekov

Sooronbay Sharípovich Jeenbékov (en kirguís, Сооронбай Шарипович Жээнбеков, també conegut com a Sooronbay Jeenbekov; Kara-Kulja, Província d'Oix, República Socialista Soviètica del Kirguizstan, Unió Soviètica, 16 de novembre de 1958) és un polític kirguís i president del Kirguizstan des el 24 de novembre de 2017 fins al 15 d'octubre de 2020. També va ser Primer Ministre del Kirguizstan d'abril de 2016 fins a agost de 2017.

## Referències

* ↑ Ilyushina, Mary «Kyrgyzstan president Jeenbekov resigns after unrest». CNN, 15-10-2020 [Consulta: 23 gener 2021].
* ↑ «At Final Press Conference, Kyrgyz President Plots His Political Future». Radio Free Europe/Radio Liberty, 20-11-2017 [Consulta: 23 gener 2021].
* ↑ Temir, Elvira «Sooronbay Jeenbekov becomes new Prime Minister». 24KG - News Agency, 13-04-2016 [Consulta: 23 gener 2021].
* ↑ «Kyrgyz PM Jeenbekov Resigns To Run For President». Radio Free Europe/Radio Liberty, 21-08-2017 [Consulta: 23 gener 2021].
# Volkswagen Vento

Vento és un cotxe subcompacte produït per Volkswagen India, la filial del fabricant d'automòbils alemany Volkswagen, des de 2010. Es tracta essencialment d'un cotxe de tres quadres Volkswagen Polo amb una distància entre eixos allargada i ha estat desenvolupat especialment per al mercat indi; també es ven a Malàisia, Brunei i Mèxic (amb el nom Vento) i a Tailàndia, Sud-àfrica, Argentina, Rússia, Jordània, Tunísia i els Emirats Àrabs Units (com a Polo Sedan).
Volkswagen Vento va ser el nom comercial de la tercera generació de Volkswagen Jetta (1992–1999) a Europa. La cinquena- i sisena generació de Jetta va ser anomenada Vento a Argentina i Uruguai, ja que "yeta" significava "mala sort" o "malastrugança".

## Enllaços externs

* Volkswagen Vento Arxivat 2011-07-03 a Wayback Machine. a Volkswagen India
# Sóiana

Sóiana (en rus: Сояна) és un poble de l'óblast d'Arkhànguelsk, a Rússia, segons el cens del 2012 tenia 401 habitants.

## Referències

* ↑ «Схема территориального планирования Каргопольского района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2022-02-05. [Consulta: 2 maig 2022].
# Microprofessor III

El Microprofessor III (MPF III), introduït el 1983, era el tercer ordinador de la marca Acer, llavors conegut com a Multitech i també un dels primers clons de l'Apple II. A diferència de les dues computadores anteriors, el seu disseny va ser influït per l'ordinador IBM PC.
Una característica clau del MPF III era el seu Chinese BASIC (BASIC xinès), una versió del BASIC localitzat en llenguatge xinès basat en el Applesoft BASIC.
A causa d'algunes funcions addicionals a la memòria ROM i les diferents rutines gràfiques per implementar el BASIC xinès, el MPF III no era totalment compatible amb l'Apple II.

## Vegeu també

* Microprofessor I
* Microprofessor II

## Enllaços externs

* MPF III Arxivat 2010-11-21 a Wayback Machine. al Old Computer Museum.
* MPF III Arxivat 2007-12-01 a Wayback Machine. ZONADEPRUEBAS link en espanyol.
# Randi Blehr

Randi Marie Blehr, de cognom de soltera Nilsen (Bergen, 12 de febrer del 1851 – Oslo, 13 de juny del 1928), fou una activista noruega feminista, sufragista i defensora dels drets de les dones. Estava casada amb el primer ministre de Noruega, Otto Blehr, i era la mare d'Eivind Blehr. Cofundà l'Associació Noruega pels Drets de les Dones, i la presidí des del 1895 fins al 1899, i novament des del 1903 fins al 1922.

## Trajectòria

Nasqué al 1851 a Bergen, filla d'Andreas Rasmussen Nilsen (1822–98) i Margrethe Andrea Tornøe (1827–1909). No va rebre educació formal, però es va interessar per les arts des de molt jove, inclòs el dibuix, el teatre i la música. Quan tenia 17 anys, entrà en Vestmannalaget, l'associació d'idiomes més antiga de Noruega. Va participar en l'establiment de Den Nationale Scene, el teatre més gran i antic de Bergen, el 1876, i en el mateix any es va casar amb Otto Blehr, advocat i polític del Partit Liberal que després esdevindria primer ministre.

## Activisme

Blehr es va involucrar en el moviment feminista noruec en la dècada dels 1880. Es va unir a Skuld, un grup de discussió de dones estudiants, el 1883, i fou cofundadora de l'Associació Noruega pels Drets de les Dones (Kvindesagsforening) el 1884. Com a presidenta de l'Associació Blehr lluità per millorar les condicions socials i econòmiques de les mestresses de casa, la classe treballadora i les dones de classe mitjana baixa. Ella sol·licità al parlament formalitzar l'educació vocacional per a dones amb la creació de cursos de capacitació per a criades, costureres, cuineres i mestresses de casa. Sota el lideratge de Blehr, l'associació advocà per la igualtat salarial i perquè els xiquets nascuts fora del matrimoni tinguessen la paternitat reconeguda legalment.
El 1885, l'Associació pels Drets de les Dones va decidir no incloure el sufragi femení en la seua agenda, i és per això que Blehr va cofundar l'Associació del Sufragi Femení (Kvinnestemmerettsforeningen) amb direcció de Gina Krog. Un any després, ajudà a crear l'Associació Noruega de Salut Pública per a Dones (Norske Kvinners Sanitetsforening). El 1903 fou presidenta de l'Associació Noruega de Dones per la Pau (Norske Kvinners Fredsforbund). Durant els períodes en què la carrera política del marit els feu deixar Oslo i viure a Suècia, treballà com a amfitriona en el Norska Ministerhotellet d'Estocolm.
Blehr va rebre la Medalla d'Or al Mèrit del Rei (Kongens fortjenstmedalje) en el seu 70é aniversari, el 1921. Es va morir al 1928 i és enterrada al Cementeri del Salvador d'Oslo.

## Referències

* ↑ «Randi Marie Blehr». A: Store norske leksikon (en noruec). Kunnskapsforlaget.
* ↑ «Randi Blehr». A: Knut Helle|Helle, Knut. Norsk biografisk leksikon (en noruec). Kunnskapsforlaget.
* ↑ «Randi Marie Blehr (1851-1928)». Kvinnemuseet. [Consulta: 1r febrer 2018].
* ↑ «Randi Blehr». lokalhistoriewiki.no. [Consulta: 1r febrer 2018].
* 1 2 3 Skaarer. «Randi Marie Blehr (1851–1928)». stemmerett.no. [Consulta: 7 setembre 2014].
* ↑ «Kongens fortjenstmedalje». lokalhistoriewiki.no. [Consulta: 1r febrer 2018].
# Lavinskyita

La lavinskyita és un mineral de la classe dels silicats que va ser aprovat per l'Associació Mineralògica Internacional l'any 2012. Rep el seu nom del Dr. Robert Matthew Lavinsky (1963-).

## Característiques

La lavinskyita és un silicat ric en coure amb fórmula K(Li,Cu,Mg,Na)₂Cu₆(Si₄O$_{11}$)₂(OH)₄, que cristal·litza en el sistema ortoròmbic. Forma cristalls tabulars paral·lels a [010]. És isotípica amb la plancheïta. La seva duresa a l'escala de Mohs és aproximadament 5.

## Formació i jaciments

Se n'ha trobat lavinskyita en un parell d'indrets de Sud-àfrica: a la mina Wessel (Hotazel), la seva localitat tipus, i a les mines N'Chwaning (Kuruman), ambdues a la província del Cap Septentrional. Sol trobar-se associada a altres minerals com wesselsita, scottyita, pectolita, sugilita i richterita.

## Referències

* ↑ «Lavinskyite» (en anglès). Mindat. [Consulta: 21 agost 2015].
* ↑ «Lavinskyite» (en anglès). The Arkenstone. [Consulta: 21 agost 2015].
* ↑ Hexiong Yang, Robert T. Downs, Stanley H. Evans, Williams W. Pinch «Lavinskyite, K(Li,Cu,Mg,Na)₂Cu₆(Si₄O$_{11}$)₂(OH)₄, isotypic with plancheite, a new mineral from the Wessels mine, Kalahari Manganese Fields, South Africa». American Mineralogist, 99, 2014, pàg. 525–530.
# Pixi Post i els genis del Nadal

Pixi Post i els genis del Nadal (en basc Pixi Post eta opari-emaileak) és una pel·lícula d'animació espanyola dirigida per Gorka Sesma amb guió d'Edorta Barruetabeña. Ha estat doblada al català.

## Sinopsi

Pixi Post és una noia elf amb grans dificultats per a relacionar-se amb el seu entorn, especialment, amb els membres de la comunitat d'elfs que s'encarrega de cuidar el Fòrum secret dels Genis. Quan el Fòrum és atacat pel malvat Monopolish, un antic geni de Nadal que aspira a convertir-se en l'Únic Geni de Nadal, Pixi Post és escollida gairebé per accident, per ser la Defensora dels Genis. Els genis, més preocupats amb fer realitat les il·lusions dels nens, que amb defensar-se de Monopolish i volent evitar costi el que costi causar mal a ningú, no doten a Pixi Post de cap superpoder. Una coleta mòbil serà l'únic poder que els genis li atorgaran abans de ser enviada al món dels humans.

## Crítiques

| « | El millor: La seva idea, que és molt original, i el seu missatge a favor de la diversitat. El pitjor: La seva animació i el seu guió, que es torna una miqueta predictible. | » |
| — Miguel Ángel Pizarro, Ecartelera. |||
| « | "El seu propòsit és clar: ensenyar als més petits la importància de la diversitat cultural. I el seu assoliment, fer-ho amb astúcia i de manera amena. (...) Puntuació: ★★★ (sobre 5)" | » |
| — Paula Arantzazu Ruiz: Cinemanía |||

## Nominacions i premis

Fou nominada a la millor pel·lícula d'animació a les Medalles del Cercle d'Escriptors Cinematogràfics de 2016. Va guanyar el premi de l'audiència a l'Anima Mundi

## Referències

* ↑ Pixi Post i els genis del Nadal Arxivat 2020-09-20 a Wayback Machine. a filmin.cat
* ↑ Pixi Post i els genis del Nadal a Fotogramas
* ↑ 'Pixi Post y los genios de Navidad': Diversidad navideña, ecartelera.es
* ↑ Pixi Post y los genios de Navidad, cinemania.es
* ↑ «Medallas del CEC a la producción española de 2016». Círculo de Escritores Cinematográficos. Arxivat de l'original el 2021-02-13. [Consulta: 25 febrer 2018].
* ↑ International Children's and Youth Film Carnival to offer amazing movie journeys in summer, info.gov.hk
# Soothe My Soul

«Soothe My Soul» és el cinquanta-unè disc senzill del grup anglès de música electrònica Depeche Mode, el segon de l'àlbum Delta Machine, publicat el 6 de maig de 2013.
És un tema compost per Martin Gore. Va tenir cert èxit en determinats països destacant especialment a Hongria on arribà al número 1. El videoclip fou dirigit per Warren Fu i estrenat el 28 de març de 2013. Íntegrament en blanc i negre, només ocupa el terç central de la pantalla en comptes del format estàndard. El videoclip va cridar força l'atenció per la seva qualitat, sensualitat i atreviment.
Fou interpretat durant tota la gira Delta Machine Tour, inicialment de forma invariable en la dotzena posició, i en la segona part, coincidint amb el seu pas per Europa, va rotar amb el clàssic «Behind the Wheel».

## Llista de cançons
### 12": Columbia/Mute 88883 73070 1 (Regne Unit, Estats Units)

* "Soothe My Soul" (Steve Angello vs Jacques Lu Cont Remix) − 7:02
* "Soothe My Soul" (Matador Remix) − 8:15
* "Soothe My Soul" (Destructo Remix) − 6:03
* "Soothe My Soul" (Gregor Tresher Remix) − 7:07

### CD: Columbia/Mute 88883 73068 2 (Regne Unit, Estats Units)

* "Soothe My Soul" (Radio Edit) − 3:57
* "Goodbye" (Gesaffelstein Remix) − 3:51

### CD: Columbia/Mute 88883 73069 2 (Regne Unit, Estats Units)

* "Soothe My Soul" (Steve Angello vs Jacques Lu Cont Remix) − 7:02
* "Soothe My Soul" (Tom Furse - The Horrors Remix) − 4:55
* "Soothe My Soul" (Billy F Gibbons and Joe Hardy Remix) − 5:16
* "Soothe My Soul" (Joris Delacroix Remix) − 6:56
* "Soothe My Soul" (Black Asteroid Remix) − 5:35
* "Soothe My Soul" (Gregor Tresher Soothed Remix) − 5:59
* Totes les cançons foren compostes per Martin Gore.

## Referències

* ↑ «Single (track) Top 40 lista» (en anglès). slagerlistak.hu, 13-05-2013. [Consulta: 30 gener 2016].
* 1 2 3 «DM archives > Discography / Singles > Soothe My Soul» (en anglès). Depeche Mode. [Consulta: 3 febrer 2016].

## Enllaços externs

* Soothe My Soul a DepecheMode.com (anglès)
# Volodino (raion de Solikamsk)

* Per a altres significats, vegeu «Volodino».
Volodino (en rus: Володино) és un poble del krai de Perm, a Rússia, que pertany al districte rural de Solikamski. El 2010 tenia 13 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# Ministeri dels Afers de Crimea

El Ministeri pels Afers de Crimea (en rus: Министерство Российской Федерации по делам Крыма) és un ministeri federal del Govern de Rússia establert el 31 de març de 2014.
Aquest ministeri és el responsable d'integrar la República de Crimea i la ciutat de Sevastopol dins el sistema financer i legal de Rússia, com també del desenvolupament econòmic i Social de Crimea i la ciutat de Sevastopol. Aquest ministeri es va formar per decret presidencial de Vladímir Putin, qui va nomenar l'economista, Oleg Savelyev com a ministre federal.

## Història

L'11 de març de 2014, en el decurs de la crisi de Crimea, el Parlament de Crimea i el Consell de la ciutat de Sevastopol, van emetre una carta intentant declarar-se de manera unilateral independents d'Ucraïna. Aquesta declaració es va fer tractant de legitimar un referendum sobre l'estatus de Crimea perquè es votés o bé romandre a Ucraïna, o bé integrar-se a Rússia.
El 16 de març de 2014, una gran majoria (96,77% del 81,36% de la població de Crimea que va votar) va votar en favor de la independència de Crimea i de la unió amb Rússia com una federació.
El 18 de març de 2014, l'autoproclamada República de Crimea signà un tractat d'adhesió amb la Federació Russa. L'adhesió només va ser reconeguda formalment per part de Rússia, a més d'uns pocs estats consdiderats satèl·lits de Rússia.
El 19 de març de 2014, les forces militars d'Ucraïna es van començar a retirar de Crimea i el 31 de març es va establir el Ministeri (rus) pels Afers de Crimea.

## Referències

* ↑ Marrcus, Marrcus. «Ministry for Crimean affairs to be created in Russian government». Voice of Russia, 31-03-2014. Arxivat de l'original el 3 d’abril 2014. [Consulta: 31 març 2014].
* ↑ «Executive Order establishing the Ministry of Crimean Affairs and appointing Oleg Savelyev to the post of minister». Presidential Administration of Russia, 31-03-2014. Arxivat de l'original el 2014-04-04. [Consulta: 31 març 2014].
* ↑ Putin orders formation of Ministry for Crimean Affairs, ITAR-TASS
* ↑ Russia creates ministry for Crimean affairs, Xinhua Agency